Er du ung og i tvivl om, hvad du skal stemme? Så kan du måske blive klogere til TV2 Nords ungedebat. Klima, trivsel og uddannelse er nogle af de emner, der bliver fokus på, når TV2 Nord holder valgdebat særligt rettet mod de yngre vælgere. Debatten kommer til at foregå den 27. oktober klokken 15 i Nordkraft som en del af valgtræffet, der afholdes sammen med TV 2. Der vil være fokus på de emner, der optager de unge. De to værter på debatten er René Ryom og Emma Fjordbak fra TV2 Nord. Panelet består af Morten Ryom (S), Solbjórg Jakobsen (LA), Alexander Klitgaard Mikkelsen (K), Nana Harring (DF), Melina Andersen (SF) og Mikkel Larsson (ALT).
Kom og oplev TV2 Nords valgdebat for unge den 27. oktober klokken 15 i Nordkraft.